Obecné zastupiteľstvo na základe ust. §6 ods.1 a ust. § 11 ods. 4 písm. g) zákona SNR č. 369/1990 Zb. o obecnom zriadení v znení neskorších právnych predpisov a na základe ust. § 28 ods.5 , § 49 ods.2, § 114 ods. 6, § 116 ods.6, § 140 ods. 9 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov

v y d á v a  t o t o

**Všeobecne záväzné nariadenie obce Vrádište č. 3/2009 o výške príspevku za pobyt dieťaťa v materskej škole**

**a o výške mesačného príspevku na čiastočnú úhradu nákladov**

**na činnosť školského klubu detí**

**Čl. 1**

**Úvodné ustanovenia**

(1) Obec Vrádište je zriaďovateľom :

Základnej školy s materskou školou Vrádište

(2) Účelom tohto všeobecne záväzného nariadenia je určenie výšky príspevku na čiastočnú úhradu

nákladov v školách a školských zariadeniach.

**Čl. 2**

**Výška príspevku za pobyt dieťaťa v materskej škole**

(1) Za pobyt dieťaťa v materskej škole zriadenej mestom prispieva zákonný zástupca na čiastočnú úhradu výdavkov materskej školy mesačne na jedno dieťa sumou najviac 15% sumy životného minima pre jedno nezaopatrené dieťa podľa §2 písm. c) zák. č. 601/2003 Z. z. o životnom minime a o zmene a doplnení niektorých zákonov v znení neskorších predpisov.

(2) Príspevok v materskej škole sa neuhrádza za dieťa,

a) ktoré ma jeden rok pred plnením povinnej školskej dochádzky,

b) ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,

c) ktoré je umiestnené v zariadení na základe rozhodnutia súdu.

( 3) Na základe rozhodnutia zriaďovateľa sa neuhrádza príspevok v materskej škole za dieťa, ktoré:

a) má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

b) nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku, ktorú určí riaditeľ školy.

(4) Výška príspevku za pobyt dieťaťa v materskej škole Vrádište sa určuje vo výške **8,30 € /250 Sk/** (slovom: osem euro, tridsať centov)za jedno dieťa mesačne.

**Čl. 3**

**Výška príspevku v školskom klube detí**

(1) Obec Vrádište je zriaďovateľom - Školského klubu detí pri Základnej škole Vrádište

(2) Školský klub detí zabezpečuje pre deti, ktoré plnia povinnú školskú dochádzku na základnej škole, nenáročnú záujmovú činnosť podľa výchovného programu školského zariadenia zameranú na ich prípravu na vyučovanie a na uspokojovanie a rozvíjanie záujmov v čase mimo vyučovania a v čase školských prázdnin.

(3) Na čiastočnú úhradu nákladov spojených s činnosťou školského klubu detí zriadeného obcou prispieva : zákonný zástupca žiaka mesačne sumou najviac 15% sumy životného minima pre jedno

nezaopatrené dieťa podľa §2 písm. c) zák. č. 601/2003 Z. z. o životnom minime a o zmene a doplnení niektorých zákonov v znení neskorších predpisov.

(4)Na základe rozhodnutia zriaďovateľa **riaditeľ školy** môže znížiť alebo odpustiť príspevok za dieťa podľa § 2 písm. c) zák. č. 601/2003 Z. z. o životnom minime a o zmene a doplnení niektorých zákonov v znení neskorších predpisov, ak zákonný zástupca o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa § 2 písm. c) zák. č. 601/2003 Z. z. o životnom minime a o zmene a doplnení niektorých zákonov v znení neskorších predpisov.

(5) Výška príspevku na jedného žiaka na čiastočnú úhradu nákladov spojených s činnosťou Školského klubu detí pri Základnej škole s materskou školou Vrádište je **3,32 €** /**100,- Sk /,** (slovom: tri eurá ,tridsaťdva centov)

**Čl. 4**

**Spoločné a záverečné ustanovenia**

1. Zmeny a doplnky tohto všeobecne záväzného nariadenia schvaľuje Obecné zastupiteľstvo

vo Vrádišti

2 Na tomto všeobecne záväznom nariadení sa uznieslo Obecné zastupiteľstvo vo Vrádišti

dňa 05.októbra 2009 Uznesením č.163

3. Toto všeobecné záväzné nariadenie nadobúda účinnosť dňom **21.10. 2009**

Vo Vrádišti dňa 18.09.2009 Milan Kováč

starosta obce